**Մարզպետի տեղակալ Լևոն Սարգսյանն ընդունեց ՄԱԿ-ի մանկական հիմնադրամի հայաստանյան գրասենյակի ներկայացուցչին 15.08.2014**

  Օգոստոսի 15-ին Տավուշի մարզպետի տեղակալ Լևոն Սարգսյանն ընդունեց ՄԱԿ-ի մանկական հիմնադրամի հայաստանյան գրասենյակի ներկայացուցչի տեղակալ Ռադոսլավ Ժեհակին: Հանդիպմանը մասնակցում էին Տավուշի մարզպետարանի կրթության, առողջապահության և սոցիալական ոլորտի պատասխանատուները, սահմանամերձ Բերքաբեր և Վազաշեն համայնքների ղեկավարները: Ռադոսլավ Ժեհակի աշխատանքային թիմի կազմում էին ինչպես ՄԱԿ-ի մանկական հիմնադրամի /ՅՈՒՆԻՍԵՖ/, այնպես էլ ՄԱԿ-ի զարգացման ծրագրի /ՄԱԶԾ/ ներկայացուցիչներ: Հյուրերը հետաքրքրված էին վերջին շրջանում հայ-ադրբեջանական սահմանին տիրող լարված իրավիճակի ազդեցությամբ մարզի կրթական, առողջապահական, սոցիալական ոլորտների գործունեության վրա, բնակչության հոգեբանական վիճակով, և նրանց այցի նպատակն էր վեր հանել ընդհանուր խնդիրները, լսել առաջարկություններ ու կարծիքներ դրանց լուծման վերաբերյալ: